LIETUVOS RESPUBLIKOS TEISINGUMO MINISTRO

ĮSAKYMAS

**DĖL TEISINGUMO MINISTRO 2005 M. BALANDŽIO 12 D. ĮSAKYMO NR. 1R-111 „DĖL TEISININKO KVALIFIKACIJĄ PATVIRTINANČIO DOKUMENTO, IŠDUOTO EUROPOS SĄJUNGOS, EUROPOS EKONOMINĖS ERDVĖS VALSTYBĖSE AR ŠVEICARIJOS KONFEDERACIJOJE, PRIPAŽINIMO, KAI ASMUO SIEKIA BŪTI PRIPAŽINTAS LIETUVOS ADVOKATU, TVARKOS APRAŠO PATVIRTINIMO“ PAKEITIMO**

2008 m. spalio 31 d. Nr. 1R-416

Vilnius

Pakeičiu Lietuvos Respublikos teisingumo ministro 2005 m. balandžio 12 d. įsakymą Nr. 1R-111 „Dėl Teisininko kvalifikaciją patvirtinančio dokumento, išduoto Europos Sąjungos, Europos ekonominės erdvės valstybėse ar Šveicarijos Konfederacijoje, pripažinimo, kai asmuo siekia būti pripažintas Lietuvos advokatu, tvarkos aprašo patvirtinimo“ (Žin., 2005, Nr. 48-1601) ir išdėstau jį nauja redakcija:

**„LIETUVOS RESPUBLIKOS TEISINGUMO MINISTRAS**

**ĮSAKYMAS**

**DĖL TEISININKO PROFESINĖS KVALIFIKACIJOS PRIPAŽINIMO NORINT UŽSIIMTI ADVOKATO PROFESINE VEIKLA LIETUVOS RESPUBLIKOJE TVARKOS APRAŠO PATVIRTINIMO**

Vadovaudamasis Lietuvos Respublikos advokatūros įstatymo (Žin., 2004, Nr. 50-1632) 70 straipsniu ir Lietuvos Respublikos Vyriausybės 2008 m. birželio 18 d. nutarimo Nr. 637 „Dėl Lietuvos Respublikos reglamentuojamų profesinių kvalifikacijų pripažinimo įstatymo įgyvendinimo“ (Žin., 2008, Nr. 75-2959) 3.1 punktu,

tvirtinu Teisininko profesinės kvalifikacijos pripažinimo norint užsiimti advokato profesine veikla Lietuvos Respublikoje tvarkos aprašą (pridedama).“

VIDAUS REIKALŲ MINISTRAS,

PAVADUOJANTIS TEISINGUMO MINISTRĄ REGIMANTAS ČIUPAILA

SUDERINTA

Lietuvos Respublikos socialinės apsaugos ir darbo ministerijos

2008-10-28 raštu Nr. (23.7/1-56)SD-9499

PATVIRTINTA

Lietuvos Respublikos teisingumo ministro

2005 m. balandžio 12 d. įsakymu Nr. 1R-111

(Lietuvos Respublikos teisingumo ministro

2008 m. spalio 31 d. įsakymo Nr. 1R-416

redakcija)

**TEISININKO PROFESINĖS KVALIFIKACIJOS PRIPAŽINIMO NORINT UŽSIIMTI ADVOKATO PROFESINE VEIKLA LIETUVOS RESPUBLIKOJE TVARKOS APRAŠAS**

**I. BENDROSIOS NUOSTATOS**

1. Teisininko profesinės kvalifikacijos pripažinimo norint užsiimti advokato profesine veikla Lietuvos Respublikoje tvarkos aprašas (toliau vadinama – šis Aprašas) nustato Europos Sąjungos valstybės narės, Europos ekonominės erdvės valstybės ar Šveicarijos Konfederacijos teisininko profesinės kvalifikacijos pripažinimo tvarką, įgyvendinant 2005 m. rugsėjo 7 d. Europos Parlamento ir Europos Tarybos direktyvą 2005/36/EB dėl profesinių kvalifikacijų pripažinimo (OL 2005 L 255, p. 22) su paskutiniais pakeitimais, padarytais 2006 m. lapkričio 20 d. Tarybos direktyva 2006/100/EB (OL 2006 L 363, p. 141).

2. Pagrindinės šiame Apraše vartojamos sąvokos:

**Valstybė narė –** kiekviena Europos Sąjungos valstybė narė arba Europos ekonominės erdvės valstybė, arba Šveicarijos Konfederacija;

**Profesinio tinkamumo testas –** šio Aprašo nustatyta tvarka sudarytos komisijos vykdomas pareiškėjo profesinių žinių patikrinimas, siekiant įvertinti pareiškėjo tinkamumą užsiimti Lietuvos advokato profesine veikla Lietuvos Respublikoje;

**Pareiškėjas –** valstybės narės pilietis, kuris yra įgijęs atitinkamą profesinį išsilavinimą ir baigęs praktinį mokymą, jeigu toks yra reikalaujamas toje valstybėje narėje, suteikiantį jam teisę verstis Europos Sąjungos valstybės narės teisininko praktika, siekiantis teisininko profesinės kvalifikacijos pripažinimo.

3. Kitos šiame Apraše vartojamos sąvokos atitinka sąvokas, vartojamas Lietuvos Respublikos advokatūros įstatyme (Žin., 2004, Nr. 50-1632) ir Lietuvos Respublikos reglamentuojamų profesinių kvalifikacijų pripažinimo įstatyme (Žin., 2008, Nr. 47-1747).

**II. PARAIŠKOS PRIPAŽINTI TEISININKO PROFESINĘ KVALIFIKACIJĄ NORINT UŽSIIMTI ADVOKATO PROFESINE VEIKLA LIETUVOS RESPUBLIKOJE PATEIKIMAS TEISINGUMO MINISTERIJAI**

4. Pareiškėjas turi teisę pateikti Lietuvos Respublikos teisingumo ministerijai paraišką (šio Aprašo priedas) pripažinti jo profesinę kvalifikaciją norint užsiimti advokato profesine veikla Lietuvos Respublikoje (toliau vadinama – paraiška). Prie paraiškos turi būti pridėti šie dokumentai (pateikiami dokumentų originalai arba notarine tvarka patvirtintos jų kopijos. Jei pateikiami originalai, Teisingumo ministerija patvirtina jų kopijas, o originalus grąžina pareiškėjui.):

4.1. asmens pilietybę įrodantis dokumentas;

4.2. valstybės narės kompetentingos institucijos išduotas dokumentas, kuriuo pareiškėjui suteiktas teisininko profesinis vardas;

4.3. teisės magistro diplomas arba įgytą teisininko profesinį kvalifikacinį laipsnį (vienpakopį teisinį universitetinį išsilavinimą) įrodantis diplomas;

4.4. pavardės keitimą patvirtinantys dokumentai (jeigu dokumentuose nurodyta kita pavardė);

4.5. formalios kvalifikacijos įrodymų, įgytų trečiojoje šalyje, pripažinimo valstybėje narėje dokumentai (jeigu tokie yra);

4.6. dokumentas, įrodantis nepriekaištingą pareiškėjo reputaciją;

4.7. dokumentas, liudijantis, kad pareiškėjas neturi sveikatos sutrikimų, galinčių trukdyti tinkamai atlikti advokato pareigas;

4.8. kiti dokumentai, patvirtinantys pareiškėjo profesinę kvalifikaciją (jeigu tokie yra).

5. Šio Aprašo 4.1–4.8 punktuose nurodyti dokumentai Teisingumo ministerijai turi būti pateikti lietuvių kalba. Trečiosiose valstybėse išduoti dokumentai, pateikiami Teisingumo ministerijai, turi būti legalizuoti ar patvirtinti pažyma *(Apostille),* išskyrus įstatymų ar tarptautinių sutarčių numatytus atvejus. Jei teisės aktai nenustato kitaip, dokumentai pateikiami išversti į lietuvių kalbą, o vertimas turi būti patvirtintas asmens, išvertusio dokumentus, parašu. Dokumentai, nurodyti šio Aprašo 4.6 ir 4.7 punktuose, turi būti išduoti ne anksčiau kaip prieš tris mėnesius iki jų pateikimo dienos.

6. Tais atvejais, kai kilmės valstybės narės arba valstybės narės, iš kurios atvyksta pareiškėjas, kompetentingos institucijos neišduoda šio Aprašo 4.6 punkte nurodyto dokumento, tokiam dokumentui prilygsta prisiekiant arba valstybėse, kuriose netaikoma nuostata dėl pareiškimo prisiekiant, – oficialus pareiškimas, kurį pateikia pareiškėjas kompetentingai teisminei ar administracinei institucijai arba tam tikrais atvejais, – kilmės valstybės narės arba valstybės narės, iš kurios atvyksta pareiškėjas, notarui, arba kvalifikuotai profesinei institucijai; tokia institucija arba notaras išduoda pažymėjimą, patvirtinantį pareiškimo prisiekiant arba oficialaus pareiškimo autentiškumą.

Šio Aprašo 4.7 punkte nurodytam dokumentui prilygsta kilmės valstybėje narėje reikalaujamas dokumentas. Jeigu kilmės valstybė narė neišduoda tokio dokumento, Teisingumo ministerija priima tos valstybės narės kompetentingos institucijos išduotą pažymėjimą.

7. Teisingumo ministerija, gavusi paraišką pripažinti teisininko profesinę kvalifikaciją, privalo ne vėliau kaip per vieną mėnesį nuo paraiškos gavimo dienos dokumentus išnagrinėti ir informuoti pareiškėją, ar pateikti visi reikiami dokumentai. Nustačiusi, kad pateikti ne visi reikiami dokumentai, Teisingumo ministerija apie tai praneša pareiškėjui ir nurodo, kokių dokumentų trūksta.

Tuo atveju, jeigu Teisingumo ministerija nusprendžia, jog jai būtina kitos institucijos išvada dėl pareiškėjo pateiktų dokumentų įvertinimo (šio Aprašo 29 punktas), šio punkto pirmojoje pastraipoje nurodyto termino skaičiavimas sustabdomas ir vėl pradedamas toliau skaičiuoti nuo išvados gavimo.

8. Teisingumo ministerija, nusprendusi, kad pareiškėjas pristatė visus reikiamus dokumentus, privalo paskirti profesinio tinkamumo testo datą ir apie tai raštu informuoti pareiškėją.

Jeigu Teisingumo ministerija, išnagrinėjusi visus pareiškėjo pateiktus dokumentus, nusprendžia, kad pareiškėjas neatitinka įstatymų ir kitų teisės aktų nustatytų reikalavimų, arba jeigu pareiškėjas negali pateikti papildomų dokumentų, kurių Teisingumo ministerijai pareikalavo šio Aprašo 7 punkte nustatyta tvarka, apie atsisakymą leisti laikyti profesinio tinkamumo testą pareiškėjas turi būti informuotas per penkias darbo dienas nuo tokio sprendimo priėmimo. Sprendime turi būti nurodytos atsisakymo leisti laikyti profesinio tinkamumo testą priežastys.

**III. PROFESINIO TINKAMUMO TESTO ORGANIZAVIMO IR APMOKĖJIMO TVARKA**

9. Profesinio tinkamumo testą organizuoja Teisingumo ministerija ne rečiau kaip kartą per ketvirtį, jeigu yra pareiškėjų.

10. Profesinio tinkamumo testo data turi būti paskirta atsižvelgiant į paraiškos padavimo datą, pareiškėjų skaičių ir į terminą, per kurį turi būti priimtas sprendimas dėl teisininko profesinės kvalifikacijos pripažinimo (šio Aprašo 28 punktas).

11. Kartu su pranešimu apie numatomą profesinio tinkamumo testo laikymo datą ir vietą Teisingumo ministerija pareiškėjui išsiunčia profesinio tinkamumo testo programą. Profesinio tinkamumo testo programa taip pat skelbiama Teisingumo ministerijos internetinėje svetainėje.

Profesinio tinkamumo testo programą tvirtina Teisingumo ministerija, suderinusi su Lietuvos advokatūra. Profesinio tinkamumo testo programa turi būti parengta atsižvelgiant į tai, kad profesinio tinkamumo testo metu siekiama patikrinti pareiškėjo sugebėjimą teikti teisines paslaugas Lietuvos advokato vardu.

12. Profesinio tinkamumo testo laikymas yra mokamas. Pareiškėjas ne vėliau kaip likus trims darbo dienoms iki profesinio tinkamumo testo laikymo dienos turi į Teisingumo ministerijos specialiąją sąskaitą (sąskaitos Nr. LT 267044060000269484, AB SEB bankas) sumokėti 400 litų ir pateikti Teisingumo ministerijai dokumentą, įrodantį, kad ši suma yra sumokėta.

70 procentų šios sumos skiriama profesinio tinkamumo testų komisijos narių, kurie nėra valstybės tarnautojai, dalyvavusių komisijos posėdyje, darbui apmokėti. Kita 30 procentų sumos dalis skiriama Teisingumo ministerijai jos išlaidoms, susijusioms su profesinio tinkamumo testų komisijos bylų, korespondencijos ir kitų reikalų tvarkymu, apmokėti.

13. Neišlaikius profesinio tinkamumo testo arba neatvykus į profesinio tinkamumo testą be svarbių priežasčių, sumokėtas mokestis už profesinio tinkamumo testo laikymą negrąžinamas.

14. Sumokėto mokesčio už profesinio tinkamumo testo laikymą mokėti pakartotinai nereikia, kai asmuo, kviestas į profesinio tinkamumo testo komisijos posėdį, neatvyko laikyti profesinio tinkamumo testo dėl priežasčių, kurias Teisingumo ministerija pripažino svarbiomis.

15. Už kiekvieną profesinio tinkamumo testo perlaikymą turi būti sumokėta šio Aprašo 12 punkto pirmojoje pastraipoje nustatyta suma.

**IV. PROFESINIO TINKAMUMO TESTO LAIKYMO IR VERTINIMO TVARKA**

16. Profesinio tinkamumo testą priima profesinio tinkamumo testo komisija, sudaryta iš penkių narių. Tris profesinio tinkamumo testo komisijos narius trejiems metams skiria teisingumo ministras, o likusius tam pačiam laikui skiria Lietuvos advokatūra. Profesinio tinkamumo testo komisijos nariai turi būti nepriklausomi vykdydami savo pareigas. Vieną iš profesinio tinkamumo testo komisijos narių teisingumo ministras skiria komisijos pirmininku. Profesinio tinkamumo testo komisijos nariai paeiliui eina profesinio tinkamumo testo komisijos sekretoriaus pareigas. Profesinio tinkamumo testo komisijos posėdis laikomas teisėtu, jeigu jame dalyvauja daugiau kaip trys komisijos nariai.

17. Pareiškėjas, negalintis atvykti į profesinio tinkamumo testą dėl svarbių priežasčių, apie tai praneša Teisingumo ministerijai iki profesinio tinkamumo testo pradžios ir pateikia dokumentus, pateisinančius neatvykimą. Teisingumo ministerijai pripažinus, kad neatvykimo priežastis yra svarbi, profesinio tinkamumo testo laikymas perkeliamas į kitą profesinio tinkamumo testo komisijos posėdį.

18. Profesinio tinkamumo testas susideda iš civilinės teisės ir civilinio proceso teisės, baudžiamosios teisės ir baudžiamojo proceso teisės, administracinės teisės, šeimos teisės, darbo teisės, konstitucinės teisės, finansų teisės, tarptautinės viešosios teisės ir Europos Sąjungos teisės, bankroto bylų nagrinėjimo ypatumų, bylų, kylančių iš turto įkeitimo bei hipotekos teisinių santykių, nagrinėjimo ypatumų ir advokato profesinę veiklą reglamentuojančių teisės aktų žinių patikrinimo.

19. Profesinio tinkamumo testo užduotis parengia Teisingumo ministerija. Rengiant šias užduotis turi būti įvertinta tai, kad pareiškėjas yra savo srities specialistas ir pakankamai kvalifikuotas teikti teisines paslaugas toje valstybėje narėje, kurioje jam buvo suteiktas profesinis teisininko vardas.

20. Profesinio tinkamumo testas susideda iš dviejų dalių: testo raštu ir egzamino žodžiu. Testą raštu sudaro 50 klausimų su trimis galimais atsakymais, o egzaminą žodžiu – du teoriniai klausimai ir vienas praktinis klausimas. Testas ir egzaminas žodžiu turi apimti šio Aprašo 18 punkte nurodytus dalykus.

21. Profesinio tinkamumo testas laikomas lietuvių kalba. Egzaminas žodžiu laikomas po testo raštu. Egzaminą žodžiu turi teisę laikyti tik tas pareiškėjas, kuris teigiamai išlaikė testą raštu.

22. Pareiškėjo žinios vertinamos uždarame profesinio tinkamumo testo komisijos posėdyje. Kiekvieną profesinio tinkamumo testo dalį vertina kiekvienas komisijos narys atskirai dešimties balų sistema. Testas ir egzaminas žodžiu yra išlaikyti teigiamai, jeigu pareiškėjas iš kiekvieno jų surinko po 7 ir daugiau balų. Dėl profesinio tinkamumo testo rezultatų profesinio tinkamumo testo komisija priima nutarimą paprasta balsų dauguma. Balsams pasiskirsčius po lygiai, lemiamas yra komisijos pirmininko balsas.

23. Profesinio tinkamumo testo komisijos nutarimą pasirašo posėdyje dalyvavę profesinio tinkamumo testo komisijos nariai.

24. Profesinio tinkamumo testo rezultatai paskelbiami iš karto pasibaigus profesinio tinkamumo testo komisijos posėdžiui.

25. Pareiškėjas turi teisę perlaikyti profesinio tinkamumo testą ne anksčiau kaip po pusės metų. Perlaikymų skaičius neribojamas.

**V. SPRENDIMO PRIPAŽINTI TEISININKO PROFESINĘ KVALIFIKACIJĄ NORINT UŽSIIMTI ADVOKATO PROFESINE VEIKLA LIETUVOS RESPUBLIKOJE PRIĖMIMAS**

26. Profesinio tinkamumo testo komisija privalo ne vėliau kaip kitą darbo dieną perduoti profesinio tinkamumo testo komisijos nutarimą Teisingumo ministerijai.

27. Sprendimą dėl profesinės kvalifikacijos pripažinimo norint užsiimti advokato profesine veikla Lietuvos Respublikoje priima Teisingumo ministerija, vadovaudamasi profesinio tinkamumo testo komisijos nutarimu.

28. Sprendimas dėl teisininko profesinės kvalifikacijos pripažinimo norint užsiimti advokato profesine veikla Lietuvos Respublikoje turi būti priimtas ne vėliau kaip per tris mėnesius nuo visų reikiamų dokumentų gavimo Teisingumo ministerijoje dienos.

**VI. BAIGIAMOSIOS NUOSTATOS**

29. Teisingumo ministerija per visą teisininko profesinės kvalifikacijos pripažinimo norint užsiimti advokato profesine veikla Lietuvos Respublikoje procedūrą gali konsultuotis su kitomis institucijomis dėl pareiškėjo profesinę kvalifikaciją patvirtinančių dokumentų įvertinimo.

30. Šio Aprašo 8 punkto antrojoje pastraipoje ir 27 punkte nurodytas sprendimas ar jo nebuvimas gali būti apskųstas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

\_\_\_\_\_\_\_\_\_\_\_\_\_\_\_\_\_

Teisininko profesinės kvalifikacijos

pripažinimo norint užsiimti advokato

profesine veikla Lietuvos Respublikoje

tvarkos aprašo

priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Gimimo data  |  |  |  |  | – |  |  | – |  |  |  | Lytis:  |  | mot.  |  | vyr. |
|  |
| Paso / Asmens tapatybės kortelės numeris |  |  |  |  |  |  |  |  |  |  |  |  |  |  |  |  |
|  |
| Ankstesnis vardas/pavardė |  |  |  |  |  |  |  |  |  |  |  |  |  |  |  |  |  |  |  |  |
|  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Pilietybė:  |  | Lietuvos Respublikos |  | Kita (parašyti)  |  |  |  |  |  |  |  |  |  |  |  |  |  |  |  |
|  |
| Adresas korespondencijai:  | Gatvė |  |  |  |  |  |  |  |  |  |  |  |  |  |  |  |  |  |  |  |  |
|  |
| Namas |  |  |  |  | Butas |  |  |  |  | Pašto kodas  |  |  |  |  |  |  |
|  |
| Miestas/vietovė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Valstybė  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Tel. Nr.  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Lietuvos Respublikos teisingumo ministerija

(adresatas)

**PARAIŠKA**

**DĖL TEISININKO PROFESINĖS KVALIFIKACIJOS PRIPAŽINIMO NORINT UŽSIIMTI ADVOKATO PROFESINE VEIKLA LIETUVOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Prašau pripažinti mano profesinę kvalifikaciją:

Profesinės kvalifikacijos pripažinimo tikslas:

\_

(reglamentuojama profesija arba profesinė veikla, pagal kurią norite dirbti Lietuvos Respublikoj e, ar kita)

**I. DUOMENYS APIE IŠSILAVINIMĄ** (išvardykite švietimo institucijas, kuriose įgytas išsilavinimas)

| **Formalios kvalifikacijos įrodymą išdavusios švietimo įstaigos pavadinimas ir adresas** | **Mokytasi ir (ar) studijuota** | **Mokymosi ir (ar) studijų forma 1** | **Formalios kvalifikacijos įrodymo pavadinimas**(įrašyti originalo kalba) | **Formalios kvalifikacijos įrodyme įrašyta profesinė kvalifikacija ar kvalifikacinis laipsnis** (įrašyti originalo kalba) | **Pastabos** |
| --- | --- | --- | --- | --- | --- |
| **nuo** | **iki** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_

1 D – dieninė, N – neakivaizdinė, V – vakarinė, NT – nuotolinė.

**II. PAPILDOMA INFORMACIJA**

(informacija apie kitas aplinkybes, galinčias turėti įtakos Jūsų profesinės kvalifikacijos pripažinimui)

\_

\_

\_

**III. DUOMENYS APIE PAREIŠKĖJO ĮGALIOTĄ ASMENĮ** (jei prašymą pateikia įgaliotas asmuo)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas (-ai) |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Pavardė (-ės) |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Adresas korespondencijai:  | Gatvė |  |  |  |  |  |  |  |  |  |  |  |  |  |  |  |  |  |  |  |  |
|  |
| Namas |  |  |  |  | Butas |  |  |  |  | Pašto kodas  |  |  |  |  |  |  |
|  |
| Miestas/vietovė |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Valstybė  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| Tel. Nr.  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**IV. SUTIKIMAS**

Aš, ,

(pareiškėjo arba įgalioto asmens vardas ir pavardė)

esu susipažinęs (-usi) su Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804) ir sutinku, kad kompetentinga institucija kreiptųsi į valstybines ir (ar) privačias įstaigas (institucijas, įmones, organizacijas ar kt.) dėl informacijos apie mane (mane įgaliojusį asmenį) ir mano (mane įgaliojusio asmens) turimą profesinę kvalifikaciją.

Sutinku, kad atitinkama kompetentinga institucija vertintų mano (mane įgaliojusio asmens) profesinę kvalifikaciją.

Patvirtinu, kad prašyme pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

**PRIDEDAMA\*:**

□ 1. Asmens pilietybę įrodantis dokumentas.

□ 2. Valstybės narės kompetentingos institucijos išduotas dokumentas, kuriuo

pareiškėjui suteiktas teisininko profesinis vardas.

□ 3. Teisės magistro diplomas arba įgytą teisininko profesinį kvalifikacinį laipsnį

(vienpakopį teisinį universitetinį išsilavinimą) įrodantis diplomas.

□ 4. Pavardės keitimą patvirtinantys dokumentai (jeigu dokumentuose nurodyta kita

pavardė).

□ 5. Formalios kvalifikacijos įrodymų, įgytų trečiojoje šalyje, pripažinimo valstybėje

narėje dokumentai (jeigu tokie yra).

□ 6. Dokumentas, įrodantis nepriekaištingą pareiškėjo reputaciją.

□ 7. Dokumentas, liudijantis, kad pareiškėjas neturi sveikatos sutrikimų, galinčių

trukdyti tinkamai atlikti advokato pareigas.

□ 8. Kiti dokumentai, patvirtinantys pareiškėjo profesinę kvalifikaciją (jeigu tokie yra).

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

**\* Pastabos:**

1. Prašome pažymėti tik pateikiamus dokumentus.

2. Siunčiant paštu dokumentų kopijos turi būti patvirtintos nustatyta tvarka (notaro ar atitinkamos institucijos).

3. Dokumentai turi būti išversti į lietuvių kalbą, o vertimas patvirtintas asmens, išvertusio dokumentą. parašu.

\_\_\_\_\_\_\_\_\_\_\_\_\_\_\_\_\_